open-index/open-wikipedia-markdown huggingface dataset:
Bah’mutin taistelu

**Bah’mutin taistelu** on Bah’mutin kaupungissa ja sen lähiympäristössä itäisessä Ukrainassa käytävä konflikti, joka on osa Venäjän aloittamaa hyökkäyssotaa. Rintama on yksi ainoista, jolla Venäjä saavuttaa menestystä Ukrainan kuukausia jatkuneesta vastarinnasta huolimatta. Taistelu on vaatinut kymmeniätuhansia ihmishenkiä. 

Venäjä alkoi keskittää hyökkäysvoimaansa Bah'mutiin heinäkuun puolivälin jälkeen vallattuaan Sjevjerodonetskin ja Lysytšanskin.

Wagner Groupin perustaja Jevgeni Prigožin ja Venäjän puolustusministeriö väittivät 20. toukokuuta 2023, että Bah'mut oli kokonaan vallattu. Ukraina kiisti väitteet ja sanoi, että kaupungin puolesta käydään raskaita taisteluja. Ukrainan armeija myös kiisti Venäjän väitteen kaupungin valtaamisesta.

Ukraina yritti edelleen vallata menettämänsä kaupungin kesähyökkäyksessään 2023.

Kaupunki on suurelta osin tuhoutunut Venäjän lakkaamattomassa tykistö- ja raketinheitintulessa.

Bah’mutin taistelusta tuli nimellisesti 31. toukokuuta ihmiskunnan historian pisin taistelu.

## Siviilitappiot
5. marraskuuta Bah’mutin kaupunki ilmoitti 120 siviilin kuolleen taisteluissa. Joulukuun alussa Bah’mutin väkiluvun arveltiin olevan 7&nbsp;000 - 15&nbsp;000, kun ennen sotaa se oli 80&nbsp;000. 9. maaliskuuta 2023 hallinto ilmoitti yli 4&nbsp;000 siviilin kuolleen taisteluissa.

## Sotarikokset
Maaliskuussa 2023 julkaistiin video, jossa ukrainalainen sotavanki teloitetaan. Joidenkin Ukrainan medialähteiden ja bloggareiden mukaan videolla nähty sotavanki oli Oleksandr Igorevich Matsievskyi, joka oli kadonnut tammikuussa.

## Lähteet
Mezynin kansallispuisto

**Mezynin kansallispuisto** () on kansallispuisto Ukrainan Tšernihivin alueella. Vuonna 2006 perustetun kansallispuiston pinta-ala on 310,3520 neliökilometriä.


Підкова.jpg|Lidkovanjärvi.
Mezynskyi-12-10-2017-puzyreva-gora4.jpg
Мезинський НПП Ранок Туман Гуси 01.jpg
Mezynskyi National Nature Park.jpg|Kansallispuiston logo.


## Lähteet

## Aiheesta muualla

* Mezynskyi natsionalnyi pryrodnyi park
Zalissjan kansallispuisto

**Zalissjan kansallispuisto** () on kansallispuisto Ukrainan Kiovan ja Tšernihivin alueilla. Vuonna 2009 perustetun kansallispuiston pinta-ala on 148,36 neliökilometriä.


НПП Залісся Олень плямистий.jpg


## Lähteet

## Aiheesta muualla

* Національний природний парк «Залісся»
Namu (täsmennyssivu)

**Namu** voi tarkoittaa:

* makeinen, puhekielessä namu
* Namu, Tyynenmeren atolli Marshallinsaarilla
* Ukrainan kansallinen taidemuseo, lyhenne NAMU
* *[[Tappajavalas (elokuva)|Tappajavalas]]* (*Namu, the Killer Whale*), elokuva vuodelta 1966
* Uman Namu, suomalainen rockyhtye

## Sukunimenä
* Yang Erche Namu (s. 1966), kiinalainen laulaja, kirjailija ja näyttelijä
Tegnérgatan

**Tegnérgatan** on Tukholmassa Norrmalmin ja Vasastadenin rajalla sijaitseva katu, joka ulottuu koillis-lounaissuunnassa Birger Jarlsgatanilta Barnhusbronille. Kadun varrella sijaitsee Tegnérlunden.

Katu on saanut nimensä kirjailija Esaias Tegnérin mukaan.
## Kuvia

Sparvagnspalatset.jpg|Tegnérgatanin ja Tulegatanin risteys vuonna 1930. Keskellä Adolf Emil Melanderin suunnittelema 1885 valmistunut Tukholman raitioteiden pääkonttori.
F.d. Apoteket Leoparden, Tegnergatan 16, 2016a.jpg|Entinen Apoteket Leoparden Tegnérgatanin ja Luntmakargatanin kulmassa.
Sankta Anna 7, Stockholm.JPG|Tegnérgatanin ja Sveavägenin risteys. Kuvan keskimmäisessä rakennuksessa sijaitsee Grand-elokuvateatteri, jossa Olof ja Lisbeth Palme olivat käyneet juuri ennen kuin tuntematon henkilö ampui Olofin. 
Utryckning på Tegnérgatan.JPG|Hälytysajoneuvoja Tegnérgatanilla.
Blå tornet 02.jpg|August Strindbergin kotimuseo Blå tornet Tegnérgatanin ja Drottninggatanin kulmassa. Tässä talossa kirjailija asui neljä viimeistä vuottaan.
Sabbatsberg från Tegnérbron.JPG|Kadun loppupäätä nähtynä Barnhusbronilta, joka yhdistää sen Scheelegataniin.

## Lähteet

## Aiheesta muualla
Saint-Juvin

**Saint-Juvin** on kunta Pohjois-Ranskassa Ardennesin departementissa Grand Estin alueella. Se sijaitsee Aire-joen varrella, noin 23 kilometriä Vouziers’n kaupungista itään.

Saint-Juvinin linnoitettu kirkko on rakennettu vuosina 1615-1624. Se muistuttaa enemmän linnaa kuin kirkkoa paksuine muureineen ja kulmatorneineen. Kyläläiset rakensivat kirkon paikallisen papin sekä Grandprén kreivin Claude de Joyeusen johdolla.

## Lähteet

## Aiheesta muualla
Paweł Pawlikowski

**Paweł Aleksander Pawlikowski** (s. 15. syyskuuta 1957, Varsova, Puola) on puolalainen elokuvaohjaaja ja -käsikirjoittaja. Hänet tunnetaan parhaiten elokuvista *[[Ida (elokuva)|Ida]]* (2013) ja *[[Zimna wojna]]* (2018).

## Elämä

Pawlikowski syntyi Puolassa, mutta hän asui nuoruutensa aikana myös Yhdistyneessä kuningaskunnassa äitinsä kanssa ja Saksassa isänsä kanssa. Hän opiskeli Oxfordin yliopistossa.

Pawlikowski aloitti uransa ohjaajana ja käsikirjoittajana 1990-luvulla tekemällä dokumenttielokuvia BBC:lle. Tämän jälkeen hän teki Yhdistyneessä kuningaskunnassa fiktioelokuvat *[[Viimeinen ranta]]* (2000) ja *[[Rakkauteni kesä]]* (2004). Vuonna 2006 Pawlikowskin vaimo kuoli, ja hän jäi vapaalle elokuvateollisuudesta kasvattamaan kahta lastaan.

Vuonna 2011 Pawlikowski teki Ranskassa elokuvan *[[The Woman in the Fifth]]*. Tämän jälkeen hän palasi synnyinmaahansa Puolaan, jossa hän teki *[[Ida (elokuva)|Idan]]* (2013) ja *[[Zimna wojna]]n* (2018), jotka ovat kumpikin 1900-luvun Puolasta kertovia draamaelokuvia.

## Filmografia

## Palkinnot ja ehdokkuudet

### [[Bafta-palkinto|Bafta-palkinnot]]

### [[British Independent Film Awards]]

### [[Cannesin elokuvajuhlat]]

### [[César-palkinto|César-palkinnot]]

### [[European Film Awards]]

### [[Oscar-palkinto|Oscar-palkinnot]]

Pawlikowskin käsikirjoittama ja ohjaama *Ida* voitti parhaan vieraskielisen elokuvan Oscar-palkinnon vuonna 2015, mutta tätä palkintoa ei osoitettu Pawlikowskille henkilökohtaisesti.

## Lähteet

## Aiheesta muualla

* 
*
Pyhän Tapanin ritarikunta

**Pyhän Tapanin ritarikunta** () oli itävaltaunkarilainen ritarikunta. Se perustettiin vuonna 1764. Ritarikunta on nimetty Tapani I:n mukaan, joka hallitsi Unkaria vuosina 997–1038.

Vuonna 1938 Miklós Horthysta tuli ritarikunnan suurmestari, minkä seurauksena hän muutti sen nimeksi **Unkarin kuninkaallinen Pyhän Tapanin ritarikunta**. Ritarikunta lakkautettiin vuonna 1946, kun Unkarista tuli tasavalta. Vuonna 2011 Viktor Orbán perusti ritarikunnan uudestaan ja sen nimi on nykyisin **Unkarin Pyhän Tapanin ritarikunta**.

Kunniamerkkiä jaettiin kolmessa luokassa:

*  suurristi 
*  komentaja
*  ritari

## Lähteet
Etelän Ristin ritarikunta

**Etelän Ristin ritarikunta** () on brasilialainen ritarikunta. Se perustettiin vuonna 1. joulukuuta 1822 keisari Pedro I:n kruunajaisten muistoksi. Aluksi ritarikunnassa oli neljä luokkaa. Sitä jaettiin sekä Brasilian kansalaisille että ulkomaalaisillekin. Ritarikunta lakkautettiin vuonna 1891 Brasilian keisarikunnan mukana. Presidentti Getúlio Vargas perusti ritarikunnan uudestaan vuonna 1932.

Vuodesta 1932 lähtien kunniamerkkiä on jaettu ulkomaalaisille tunnustuksena diplomatian, sotilasansioiden ja muiden ansioiden saralla. Brasilian presidentti toimii automaattisesti ritarikunnan suurmestarina ja maan ulkoministeri sen kanslerina.

Kunniamerkkiä jaetaan kuudessa luokassa:

*  suurketju
*  suurristi
*  suurupseeri
*  komentaja
*  upseeri
*  ritari

## Lähteet
Juho Pitkänen (kitaristi)

**Juho ”Kihara” Pitkänen** (s. 1986) on suomalainen kitaristi. Pitkänen tuli tunnetuksi soittaessaan rockyhtye Hurriganesissa vuodet 2009–2011. Nykyään hän soittaa Remu plays Hurriganes-kokoonpanossa.

## Ura
Pitkänen valmistui vuonna 2011 Pop & Jazz Konservatoriosta.

Pitkänen on julkaissut artistinimellä Kihara kaksi englanninkielistä sooloalbumia; vuonna 2019 “Love Surreal” ja vuonna 2022 “Reaching For The Light”.

## Filmografia

## Lähteet
Aimo Kiviniemi

**Aimo Kiviniemi** (6. helmikuuta 1930 Lavia – 20. maaliskuuta 2004 Helsinki) oli suomalainen geodeetti. Hän oli Geodeettisen laitoksen professori.

Kiviniemi erikoistui tutkimustyössään painovoimanmittaukseen. Lisäksi hän kehitti menetelmiä pituuden tarkempaan mittaamiseen ja tutki maankohoamista.

## Julkaisut

* Aimo Kiviniemi: *High precision measurements for studying the secular variation in gravity in Finland* (väitöskirja). Helsinki: Geodeettinen laitos, 1974. http://hdl.handle.net/10138/346973

## Lähteet
Jukka Hiillos

**Jukka Dominikus Hiillos**, vuoteen 1905 **Hilden**  (7. elokuuta 1898 Tampere – 9. elokuuta 1959 Tampere) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. 

Hiilloksen vanhemmat olivat kauppias Johan Adolf Hilden ja Elina Vilhelmiina Hempura ja puoliso vuodesta 1930 sairaanhoitaja Elna Elfrida Isaksson. Hiillos tuli ylioppilaaksi Tampereen klassillisesta lyseosta 1918 ja valmistui metsänhoitajaksi 1920, jolloin hän sai myös metsäkonduktöörin arvon. Hiillos  oli Metsähallituksen avustava metsänhoitaja Kalajoen hoitoalueella 1921, avustava metsänhoitaja 1922–1924, apulaisjohtaja Eskolan metsäradalla 1924–1927 ja hankintametsänhoitaja Haapajärven, Haapaveden ja Kestilän hoitoalueilla 1927–1929. G. A. Serlachius Oy:n aluemetsänhoitaja Hiillos oli 1930–1937, Sunila Oy:n metsäpäällikkö 1937–1941 ja Ab J. W. Enqvist Oy:n metsäpäällikkö vuodesta 1942. Hiilloksella oli sota-aikana tärkeä tehtävä, kun hän toimi rautatiehallituksen puutavaratoimiston, sittemmin Vapo ja Neova, toimitusjohtajana 1940–1941 ja johtokunnan jäsenenä 1942 ja puheenjohtajana 1943–1944. Hänellä oli lisäksi useita oman alansa luottamus- ja asiantuntijatehtäviä. Kunnanvaltuuston jäsen Ylöjärvellä Hiillos oli 1945–1950. Hän sai metsäneuvoksen arvonimen 1950.

## Lähteet

## Aiheesta muualla
*
Warhead (Venomin kappale)

**Warhead** on englantilaisen äärimetalliyhtye Venomin single vuodelta 1984. Kuten monet Venomin alkuvuosien singlet, myöskään ”Warhead” ei ollut poiminta pitkäsoitolta. Singlen kappaleet ovat kuitenkin mukana *[[At War with Satan]]in* uusintapainoksilla.

Hidastempoinen ”Warhead” oli yhtyeen aiempia kappaleita raskassoutuisempi. Single sai yllättävää näkyvyyttä, kun BBC:n tiskijukka Mike Read soitti sen huumorimielessä Radio Onen aamuohjelmassa. Se oli hyvä saavutus äärimetalliyhtyeelle aikana, jona valtavirrankin heavy metal soi radiossa harvoin. Read sai kuitenkin myös vihaisia puheluja, joissa häntä vaadittiin lopettamaan ”Warheadin” soittaminen.

*[[Kerrang!]]*-lehden aikalaisarviossa (nro. 61) Tommy Vance kuvaili Venomia ainutlaatuiseksi yhtyeeksi, josta isojen levy-yhtiöiden pitäisi kilvoitella. ”Bändi on kertakaikkisen överi, he tietävät sen ja he pitävät hauskaa sen kanssa. ’Warheadin’ tehnyt yhtye on selvästikin rehellinen itselleen – tällaisia he ovat, tällaista musiikkia he äänittävät ja haistattavat kaupallisuudelle pitkät!” Vance arvioi, että jos Venom jatkaa valitsemallaan tiellä, siitä tulee joko huippusuosittu tai komediaseurue. *[[Metal Forces]]issa* single valittiin vuoden 5. parhaaksi.

Kappaleen jälkimaine on ollut myönteinen. Sekä *[[Imperiumi (verkkosivusto)|Imperiumin]]* Janne Peltonen että *[[AllMusic]]in* Eduardo Rivadavia ovat pitäneet ”Warheadia” parempana kuin tuolloisten *At War with Satan* ja *[[Possessed (albumi)|Possessed]]* -pitkäsoittojen albumiraitoja. Peltonen kiittää myös singlen B-puolia ja erityisesti ”Seven Gates of Helliä”, joka hänen mukaansa on Venomin uran upein kappale.

Liveversio ”Warheadista” julkaistiin ''Nightmare''-EP:n bonusraitana. Venom julkaisi uudelleenäänitetyn version ”7 Gates of Hellistä” *[[Venom ’96]]*-EP:llä ja ”Warheadista” ja ”Lady Lustista” paluulevy *[[Cast in Stone]]lla* (1997).

## Kappaleet

### 7" single

;A-puoli
# 
;B-puoli
#

### 12" single

;A-puoli
# 
# 
;B-puoli
#

## Kokoonpano

* Conrad ”Cronos” Lant – bassokitara, laulu
* Jeffrey ”Mantas” Dunn – kitara
* Anthony ”Abaddon” Bray – rummut

## Katso myös

* *[[The Seven Gates of Hell|The Seven Gates of Hell. Singles 1980–1985]]*

## Lähteet
Kristina & Lasse

**Kristina & Lasse** on Kristina Hautalan ja Lasse Mårtensonin yhteinen kokoelma-albumi vuodelta 1968. Albumi koostuu Hautalan ja Mårtensonin singlejulkaisuista vuosilta 1967–1968. LP-levyn A-puolen laulut esittää Hautala, B-puolen Mårtenson. Levyn 12 kappaleesta neljä on Mårtensonin sävellyksiä ja neljä Sauvo Puhtilan suomennoksia Leslie Bricussen lauluista musikaalielokuvaan *[[Tohtori Dolittle]]* (1967). Valtaosalla kappaleista sovittajana ja yhtyeenjohtajana on Esko Linnavalli, raidoilla A3 ja A4 Jaakko Salo. 

Levyn tekoa edelsi Kristina Hautalan ja Lasse Mårtensonin ravintola Adlonissa esitetty ravintolashow lokakuussa 1967. Kuukauden ohjelmistossa olleen show’n oli käsikirjoittanut Jukka Virtanen ja taustamuusikoina soittivat Esko Linnavalli (piano), Heikki Annala (basso) ja Christian Schwindt (rummut).

## Kappaleet
### A-puoli
Esittäjänä Kristina Hautala.
# 
# 
# 
# 
# 
# 
### B-puoli
Esittäjänä Lasse Mårtenson.
# 
# 
# 
# 
# 
# 

## Lähteet
Savigny-sur-Aisne

**Savigny-sur-Aisne** on kunta Pohjois-Ranskassa Ardennesin departementissa Grand Estin alueella. Se sijaitsee Aisne-joen varrella, noin viisi kilometriä Vouziers’n kaupungista etelään.

Kylän keskustassa oleva Neitsyt Marialle omistettu goottilaistyylinen kirkko on rakennettu 1400-luvulla. Kirkon julkisivu on tehty Authen ja Dom le Mesnilin louhoksista saatavasta keltaisesta kivestä. Valkoiset kivet on taas louhittu Chémeryn kylästä. Kirkon portaali on koristeellinen. Kaarevia lasimaalauksia reunustavat kasviveistokset. Niiden yläpuolella ovat neljän pyhimyksen patsaat: Bartolomeus, Pietari, Johannes ja Paavali. Näiden lisäksi on vielä lohikäärmeveistoksia karkottamassa pahuutta kirkosta.

## Lähteet

## Aiheesta muualla
Anne Carson

**Anne Carson** (s. 21. kesäkuuta 1950 Toronto, Ontario) on kanadalainen runoilija, esseisti, kääntäjä, klassisti ja professori. Hän opettaa työkseen muinaiskreikkaa. Hänet palkittiin vuonna 2005 ansioistaan Order of Canada -kunniamerkillä. Hän asuu miehensä Robert Currien kanssa Islannissa ja heistä tuli Islannin kansalaisia vuonna 2022. 

Poesia on julkaissut hänen runojaan runovihkoissaan Aki Salmelan ja Kristian Blombergin suomentamina. Sen lisäksi Poesia on julkaissut häneltä teokset *Lyhyet luennot* (suomentanut Aki Salmela) ja *Eros, katkeransuloinen* (suomentaneet Tommi Nuopponen ja Aki Salmela).

## Lähteet
Tohtori Dolittle

**Tohtori Dolittle** (*Doctor Dolittle*) on Leslie Bricussen säveltämä ja käsikirjoittama ja Richard Fleischerin ohjaama yhdysvaltalainen musikaalielokuva vuodelta 1967. Se perustuu amerikanbrittiläisen Hugh Loftingin 1920-luvulla julkaistuihin lastenkirjoihin, joita on suomennettu nimillä *Tohtori Tuulinen* ja *Tohtori Tattinen*. Koko perheelle sopivan tarinan nimiosaa, hassahtanutta eläinlääkäriä näyttelee Rex Harrison, joka oli noussut suosioon vuoden 1964 musikaalielokuvan *[[My Fair Lady (elokuva)|My Fair Lady]]* myötä.

## Rooleissa

## Vastaanotto
Elokuva sai yhdeksän Oscar-ehdokkuutta, joista Leslie Bricusse voitti parhaan laulun palkinnon sävelmästä ”Talk to the Animals”. Elokuva palkittiin myös erikoistehosteistaan. Golden Globe -ehdokkuuksia tuli viisi, joista Richard Attenborough voitti palkinnon sivuosastaan.

*Helsingin Sanomien* ensi-ilta-arviossa Paula Talaskivi valitteli, ettei Leslie Bricusse ole onnistunut loihtimaan musikaaliinsa yhtä vetäviä sävelmiä ja sanoituksia kuin Frederick Loewe ja Alan Jay Lerner Rex Harrisonin aiemmin tähdittämään musikaalielokuvaan *My Fair Lady*. Hänestä elokuva kuitenkin onnistuu sanallisen ja kuvallisen huumorinsa ansiosta, vaikka yrittääkin vähän liikaa tarjota jokaiselle katsojalle jotakin. Saman lehden Mikael Fränti kirjoitti elokuvan tv-esityksen alla 1985, ettei rajuista draamaelokuvista tunnettu Richard Fleischer selvãstikään ymmärrä paljoa musikaalin ohjaamisesta, mutta lopputulos toimii. Elokuva luo satumaisen, mielikuvituksellisen mailman, jonka avulla tutkitaan poikkeusyksilön ja normaaliyhteiskurnan välisiä jännitteitä. Fränti piti herttaista ja sydämellistä elokuvaa erittäin sopivana koko perheelle.

## Näyttämösovitus
Vuonna 1998 sai Lontoossa ensi-iltansa 30 vuoden takaisen elokuvamusikaalin ensimmäinen näyttämöversio.

## Uusintaversioita
Dolittle-tarinoista on tehty muitakin elokuva- ja televisiosovituksia. Eddie Murphy näyttelee pääosaa vuonna 1998 valmistuneessa elokuvassa *[[Eläintohtori]]*, joka sai neljä jatko-osaa. Vuoden 2020 elokuvassa *[[Eläintohtori Dolittle]]* nimiosassa on Robert Downey Jr.

## Lähteet
Sisu GTP

**Sisu GTP** (G-series Transport Protected) on suomalaisen Sisu Auton valmistama panssariauto, jonka sarjatuotanto alkoi vuonna 2023. Sitä käyttää Suomen ja Ruotsin puolustusvoimat. Autosta 75 prosenttia on suomalaista tuotantoa, ja tietyt komponentit, kuten moottori ja vaihteisto ovat ulkomailta.

## Suunnittelu
Auto on suunniteltu suojaamaan miinoilta ja tienvarsiräjähteiltä ja pohjassa on V-muoto. Rakenteet ovat panssariterästä ja perusversiossa suojaustaso on STANAG 4569 -standardin tason 1 mukainen, jota voidaan kasvattaa lisälevyillä. Auto on rakennettu ylipaineistettavaksi ja siihen voidaan lisätä suodatinpaketti NBC-olosuhteita varten (). Auton runko on modulaarinen, joka mahdollistaa miehistöosan nopean irrottamisen ja vaihtamisen käyttötarpeen muuttuessa. Auton muunnelmia ovat ambulanssiversio, neljän hengen partiomalli pienellä kuorma-lavalla sekä 2+8 henkeä kuljettava miehistönkuljetusmalli.

## Käyttäjät
;
* Ruotsin puolustusvoimat: Ainakin 260 tilattu. Ruotsi tilasi 260 GTP:tä vuonna 2024, ja toimituksen alkoivat loppukesästä. Tilaukseen sisältyy useita malleja: ainakin 10 henkilön joukkojenkuljetusajoneuvoja, viiden henkilön lava-autoja, sairaanhoitoyksiköitä, ilmatorjunta-ajoneuvoja ja CBRN-suojeluajoneuvoja. Ne saavat tunnuksen Terrängbil 24.

;
* Suomen maavoimat: 44 ajoneuvoa. Suomen puolustusvoimat tilasi Maavoimille vuosina 2020–2021 31 GTP:tä, joista kuusi oli ensin koekäytössä. Suomi tilasi 13 ajoneuvoa lisää vuodenvaihteessa 2023–2024. Ajoneuvoja käytetään erilaisissa tehtävissä, ja ne parantavat Maavoimien joukkojen liikkuvuutta,

## Katso myös
* Sisu GTT

## Lähteet

## Aiheesta muualla

* Sisu GTP on monipuolinen uusi maastoajoneuvo *[[Reserviläinen (lehti)|Reserviläinen]]*-lehden artikkeli 26.12.2018
Rubiinisarakki

**Rubiinisarakki** (*Carex punicea*, aiemmin *Uncinia rubra*) Uudesta-Seelannista kotoisin oleva sarakasvilaji, jota käytetään yksivuotisena koristeheinänä. Laji on kuvattu 1850-luvulla Joseph Dalton Hookerin *Flora Novae-Zelandiae*ssa ja siirrettiin 2010-luvulla sarakeista sarojen sukuun.

Rubiinisarakki on luonnossa monivuotinen mätäs, joka kasvaa Uuden-Seelannin vuoristoissa viileissä olosuhteissa.

## Lähteet
Kuiskaajaiibis

**Kuiskaajaiibis** (*Phimosus infuscatus*) on iibiksiin kuuluva lintulaji. Lajia tavataan Etelä-Amerikassa.

## Koko ja ulkonäkö
Kuiskaajaiibis voi kasvaa 46–56 cm pitkäksi. Lajin nokka on erittäin pitkä, hieman alaspäin kaartuva ja vaaleanpunainen. Linnun höyhenpeite on kauttaaltaan musta, ja selässä ja siivissä on vihertävä kiilto. Kuiskaajaiibiksen silmienympärykset ovat paljaat ja vaaleanpunaiset.

## Levinneisyys ja elintavat
Kuiskaajaiibiksen levinneisyysalue on kaksiosainen. Sitä tavataan Venezuelassa ja Kolumbiassa sekä alueella Brasiliasta Argentiinaan. Lajin elinympäristöä ovat suot, tulvaniityt ja kosteat ruohomaat. Kuiskaajaiibis liikkuu joko yksittäin tai jopa satojen yksilöiden parvissa.

## Lähteet
Svjatoslav

**Svjatoslav** -nimisiä hallitsijoita ovat olleet:

* Svjatoslav I (942–972), Kiovan Rusin ruhtinas 962–972
* Svjatoslav II (1027–1076), Kiovan Rusin ruhtinas 1073–1076
* Svjatoslav III (1126–1194), Kiovan Rusin suuriruhtinas 1181–1194.
* Svjatoslav III (1191–1252), Vladimirin suuriruhtinas 1246–1249.
Manitou (kappale)

**Manitou** on englantilaisen äärimetalliyhtye Venomin single vuodelta 1984. Kuten monet Venomin alkuvuosien singlet, myöskään ”Manitou” ei ollut poiminta pitkäsoitolta. Singlen kappaleet ovat kuitenkin mukana *[[At War with Satan]]in* uusintapainoksilla. Singlestä julkaistiin 7- ja 12-tuumaiset versiot sekä muotoon leikattu kuvalevy, joka oli Venomin ensimmäinen laatuaan.

Aikalaishaastattelussa laulaja-basisti Conrad ”Cronos” Lant kuvaili ”Manitouta” Venomin edellisen singlen ”Warheadin” kaltaiseksi hidastempoiseksi ja raskaaksi kappaleeksi. Singlen vastaanotto oli ristiriitainen. *[[Metal Forces]]* -lehdessä, jossa Venomia oli yleensä kehuttu, ”Manitouta” kuvailtiin ”arveluttavaksi” ja sen sanottiin herättävän epäilyksiä yhtyeen pehmenemisestä. B-puolen ”nopea, hyökkäävä death metal” miellytti arvostelijaa enemmän. *[[Kerrang!]]*-lehden Howard Johnson sen sijaan kiitti Lantin ”pelottavaa puheosuutta” ja Anthony ”Abaddon” Brayn ”murskaavaa” rumpujensoittoa ja kuvaili ”Manitouta” metalliopperaksi. Tuotantoa Johnson kuitenkin moitti ja julisti vihaavansa B-puolen kappaleita. Joulukuussa 1985 Johnson kirjoitti, ettei koskaan ollut pitänyt Venomista – ainoana poikkeuksena ”loistelias ’Manitou’”.

*At War with Satanin* uusintapainoksen arvostelussa *[[AllMusic]]in* Eduardo Rivadavia kiittää ”Manitouta” ja kehuu sitä albumiraitoja paremmaksi.

## Kappaleet

### 7" single

;A-puoli
# 
;B-puoli
#

### 12" single

;A-puoli
# 
;B-puoli
#
# 

## Kokoonpano

* Conrad ”Cronos” Lant – bassokitara, laulu
* Jeffrey ”Mantas” Dunn – kitara
* Anthony ”Abaddon” Bray – rummut

## Katso myös

* *[[The Seven Gates of Hell|The Seven Gates of Hell. Singles 1980–1985]]*

## Lähteet
Kultapistiäismäiset

**Kultapistiäismäiset** (Chrysidoidea) on hoikkatyvisten alalahkoon kuuluva yläheimo. Kultapistiäismäisiin kuuluvia hyönteisiä esiintyy Suomessa eniten Ahvenanmaalla ja Lounais-Suomessa ja kohtalaisesti myös Keski-Suomessa. Tähän yläheimoon kuuluvia heimoja ovat ''Plumariidae'', ''Scolebythidae'', ''Sclerogibbidae'', vohkapistiäiset (*Embolemidae*), pihtipistiäiset (*Dryinidae*), lattapistiäiset (*Bethyiidae*) ja kultapistiäiset (*Chrysididae*).

## Lähteet

## Aiheesta muualla
* ITIS: Chrysidoidea 
* UniProt: Taxonomy - Chrysidoidea 
* University of Michigan, Animal Diversity Web (ADW): Chrysidoidea 
* National Center for Biotechnology Information (NCBI): Chrysidoidea  
* Iowa State University, Bug Guide: Superfamily Chrysidoidea - Cuckoo Wasps and Allies
Hell at Hammersmith

**Hell at Hammersmith** on englantilaisen äärimetalliyhtye Venomin live-VHS ja -EP vuodelta 1985. Kappaleet äänitettiin Venomin ensimmäisellä Britannian-kiertueella syksyllä 1985, ja konserttitaltiointi julkaistiin kiirellä saman vuoden joulumarkkinoille.

Howard Johnson arvosteli *Hell at Hammersmith* -EP:n *[[Kerrang!]]*-lehden numerossa 113: ”En ole koskaan pitänyt Venomista – ainoana poikkeuksena loistelias ’Manitou’ – ja tuskinpa koskaan pidänkään. Luultavasti hekään eivät pidä minusta, mutta minä en sentään piinaa maailmaa tällaisilla äänitteillä. Pari näyttävää ilotulitusta ei vielä tee rock & roll -bändistä suurta, eikä liene liian röyhkeää arvata, että EP:n 10&nbsp;000 kappaleen ’rajoitettu painos’ osoittautuu enemmän kuin riittäväksi.”

Alkuperäiskitaristi Jeffrey ”Mantas” Dunn jätti Venomin pian *Hell at Hammersmithin* julkaisun jälkeen. Kokoonpanolta ilmestyi kuitenkin vielä livealbumi *[[Eine Kleine Nachtmusik (albumi)|Eine Kleine Nachtmusik]]*.

## Kappaleet

### VHS
# 
# 
# 
# 
# 
# 
# 
# 
# 
# 
# 
# 
# 
# 

### 12" EP
;A-puoli
# 

;B-puoli
# 

## Kokoonpano
* Conrad ”Cronos” Lant – bassokitara, laulu
* Jeffrey ”Mantas” Dunn – kitara
* Anthony ”Abaddon” Bray – rummut

## Katso myös
* *[[The Seven Gates of Hell|The Seven Gates of Hell. Singles 1980–1985]]*

## Lähteet

## Aiheesta muualla
* 
*
Andreas Cappelen

**Andreas Zeier Cappelen** (31. tammikuuta 1915 Hamar – 2. syyskuuta 2008 Stavanger) oli norjalainen juristi ja työväenpuolueen poliitikko. Hän toimi Norjan kunta- ja työministerinä 1958–1963, valtiovarainministerinä 1963–1965, ulkoministerinä 1971–1972 sekä oikeusministerinä 1979–1980. 
## Lähteet

## Aiheesta muualla

* ''Andreas Cappelen'' Norjan suurkäräjien verkkosivuilla
Angus Barbieri

**Agostino "Angus" Giuseppe A Barbieri** (1939 – 7. syyskuuta 1990) oli skottilainen mies, joka tunnetaan lääketieteellisestä kokeesta, jonka aikana hän oli yhtäjaksoa syömättä 382 vuorokautta vuosien 1965 ja 1966 aikana.

Paastonsa aloittaessaan hän oli 27-vuotias ja painoi 207 kg. Barbieri sai ainoastaan monivitamiinia, C-vitamiinia ja hiivavalmistetta ensimmäisen 10 kuukauden ajan. Myöhemmin hän sai kaliumia poretabletteina ja natriumlisää. Kalorittomia nesteitä hän sai nauttia vapaasti. Hän oli aluksi sairaalahoidossa, mutta myöhemmin kotonaan ja osallistui säännöllisesti lääkärintarkastuksiin. Paastonsa lopettaessaan hän painoi 82 kg. Paastosta ei aiheutunut haittavaikutuksia. Barbieri myös piti alemman painonsa ja viiden vuoden päästä hän painoi 87 kg.

Barbieri työskenteli isänsä Joen fish and chips -liikkeessä Tayportissa Fifessa. Hän aloitti paastonsa Maryfieldin sairaalassa Dundeessa kesäkuussa 1965. Tapausta seurasivat Dundeen yliopiston tutkijat. Barbierin ruokavalioon kuului pääasiassa tee, kahvi, vesi ja kivennäisvesi. Jonkin maininnan mukaan hän alkoi käyttää sokeria tai maitoa teessä paastonsa viimeisinä kuukausina. Heinäkuussa 1966 hän nautti ensimmäisen kerran keitetyn kananmunan ja leipää voilla.

Barbieri meni naimisiin Mary Gentlen kanssa ja sai kaksi poikaa.

## Lähteet
Nju-Jork

**Nju-Jork** () on aiempi kaupunkityyppinen taajama Donetskin alueen Bah’mutin piirissä Ukrainassa. Nju-Jork kuuluu Toretskin kaupunkiin ja sijaitsee sen eteläpuolella. Vuonna 2022 Nju-Jorkissa oli 9&nbsp;735 asukasta. Vuosina 1951–2022 asutuskeskuksen nimenä oli **Novhorodske**.

## Historia
Nju-Jorkin perustivat saksalaiset siirtolaiset 1800-luvun puolivälissä. Tarinan mukaan saksalaiset olivat kotoisin Jorkista ja perustivat "Uuden Jorkin". Toinen tarina kertoo nimen johtuvan kylän merkittävän teollisuusmiehen newyorkilaisesta puolisosta. Kylän läpi rakennettiin rautatie ja 1900-luvulle tultaessa Nju-Jorkissa oli koulu, pankki, hotelli, lennätinlaitos ja konepaja. Vuonna 1917 sinne perustettiin Venäjän ensimmäinen fenolitehdas.

Nju-Jork pieneni huomattavasti ensimmäisen maailmansodan myötä. Moni muutti Yhdysvaltoihin ja Ukrainan itsenäisyyssotaa seurannut nälähätä sekä varsinkin 1930-luvun alun holodomor koitui monen kohtaloksi. Stalinin vainoissa loputkin saksalaistaustaiset siirrettiin pois kylästä. Nju-Jorkin nimi vaihdettiin vuonna 1951 Novhorodskeksi, sillä Nju-Jork muistutti liikaa New Yorkia.

Vuonna 2014 Itä-Ukrainan sodan rintamalinja kulki Nju-Jorkin vierestä. Rintamalinja vakiintui epäviralliseksi rajaksi Donetskin kansantasavallan kanssa ja jatkuvat levottumuudet alueella on saanut useat muuttamaan pois Nju-Jorkista.

## Lähteet
Viron kansalaisuus

**Viron kansalaisuus** on laillinen suhde Viron tasavallan ja yksittäisen henkilön välillä. Maassa noudatetaan ius sanguinis -periaatetta.

## Kansalaisuuden saaminen syntymällä
Syntyperäisiä virolaisia ovat sellaiset henkilöt, joiden vanhemmista vähintään toinen on lapsen syntymän aikaan Viron kansalainen. Jos henkilöltä on viety Viron kansalaisuus alaikäisenä, hän voi myöhemmin saada kansalaisuutensa takaisin sillä ehdolla, että hän asuu pysyvästi Virossa oleskeluluvan tai -oikeuden perusteella ja luopuu muista kansalaisuuksistaan.

## Kansalaisuuden saaminen hakemuksella
Kansalaisuuden voi saada hakemuksella, mikäli hakija täyttää seuraavat ehdot:

* Hakijalla on pitkäaikainen tai pysyvä oleskelulupa Virossa
* Hakija on hakemusta edeltävänä aikana asunut Virossa vähintään kahdeksan vuotta, joista viisi vuotta pysyvästi
* Hakijan asuinpaikka on merkitty Viron väestörekisteriin
* Hyväksytty suoritus viron kielen kielikokeesta, mikäli ensimmäisen, toisen tai kolmannen asteen koulutus ei ole suoritettu viron kielellä
* Hyväksytty suoritus Viron perustuslakiin ja kansalaisuuslakiin liittyvästä kokeesta
* Vakaat lailliset tulot
* Hakija on Viron tasavallalle lojaali
Mikäli hakija osallistuu viron kielen kokeeseen, vaadittava taso on B1 eurooppalaisella taitotasolla. Kielikokeessa on neljä osaa (kirjallinen, suullinen, kuulonymmärtäminen ja puhuminen), ja yli 65-vuotiaat voivat hakemuksella jättää kirjallisen osuuden pois.

## Kaksoiskansalaisuus
Viro sallii kaksoiskansalaisuuden vain sellaisten virolaisten lasten kohdalla, joiden vanhemmilla on eri kansalaisuudet. Täytettyään 18 vuotta heidän on kolmen vuoden sisään luovuttava joko Viron tai muiden maiden kansalaisuuksista.

## Lähteet
Inger Louise Valle

**Inger Louise Andvig Valle** (28. marraskuuta 1921 Oslo – 21. toukokuuta 2006 Bærum) oli norjalainen juristi ja työväenpuolueen poliitikko. Hän istui suurkäräjillä vuosina 1977–1981 ja toimi Norjan kuluttajaministerinä 1971–1972, oikeusministerinä 1973–1979 sekä kunta- ja työministerinä 1979–1980.
## Lähteet

## Aiheesta muualla
* ''Inger Louise Valle'' Norjan suurkäräjien verkkosivuilla
Akershus Amtstidende

**Akershus Amtstidende** (vuosina 1874–1882 *Follo Tidende*) on norjalainen vuonna 1874 perustettu paikallislehti, jonka toimitus on Drøbakissa Frognin kunnassa. Se ilmestyy kolmesti viikossa ja kuuluu Amedia-koserniin.
## Lähteet

## Aiheesta muualla
* Lehden verkkosivut
Darién (maakunta)

**Darién** on Panaman itäosissa sijaitseva maakunta. Maakunnan pinta-ala on 11&nbsp;892 km2 ja se jakautuu kahteen osa-alueeseen, joita ovat Chepigana ja Pinogana. Dariénin maakunnan väkiluku vuonna 2020 oli vajaat 60&nbsp;000 henkeä, joista hieman yli puolet asui Chepiganan alueella ja hieman alle puolet Pinoganan alueella.

Dariénin maakunnan alueella kasvaa sademetsiä ja siellä sijaitsee Unescon maailmanperintöluetteloon sisältyvä Dariénin kansallispuisto.

## Lähteet

## Aiheesta muualla
Darien

**Darien** tai **Darién** voi tarkoittaa seuraavia:

* Darien, kunta Connecticutin osavaltiossa Yhdysvalloissa
* Darién, maakunta Panamassa
* Dariénin katkos, Pohjois- ja Etelä-Amerikan välinen raja-alue Panaman ja Kolumbian rajalla
* Darieninlahti, Karibianmeren eteläosassa Panaman ja Kolumbian rajalla 
* Darien (1842), Ranskan laivaston Darien-luokan siipiratasfregatti

## Sukunimi
* Garfield Darien (s. 1987), ranskalainen aitajuoksija
* Georges Darien, oik. Georges Hippolyte Adrien (1862–1921), ranskalainen anarkistikirjailija
 
## Katso myös
* Dariénin kansallispuisto
* Skotlannin kauppaseura, myös Darien-kauppakomppania
Järvi-Suomen partiolaiset

**Järvi-Suomen Partiolaiset ry** (JS-P) on iso itäisen Suomen partiopiiri, joka on perustettu Pieksämäellä 21. huhtikuuta 2007 kun Etelä-Savon Partiolaiset ry:n, Kainuun Partiolaiset ry:n, Keski-Suomen Partiolaiset ry:n, Pohjois-Karjalan Partiolaiset ry:n ja Pohjois-Savon Partiolaiset ry:n lippukunnat perustivat uuden partiopiirin.

Partiotoiminta tapahtuu lippukunnissa, mutta partiopiirinä JS-P ohjaa alueellista yhteistyötä ja tarjoaa lippukunnille toimintaa tukevia resursseja. Järvi-Suomen alueella toimii noin 140 lippukuntaa. Yhteensä jäseniä on hieman yli 5 000 partiolaista. Piirin toiminta-aluetta on Etelä-Savo, Kainuu, Keski-Suomi, Pohjois-Karjala sekä Pohjois-Savo.

Piirin lippukuntien edustajat valitsevat Järvi-Suomen Partiolaisille hallituksen. Hallituksen jäsenet ovat vapaaehtoisia piirin partiolaisia. Hallitukseen kuuluu piirinjohtaja ja piirin varajohtaja sekä eri toiminnanalojen ministerit. Hallituksen ja toiminnanalojen lisäksi Järvi-Suomen Partiolaisilla on työntekijöitä, jotka tukevat sekä lippukuntia että piirin vapaaehtoisia. Piirillä on kaksi toimistoa, toinen Kuopiossa ja toinen Jyväskylässä.

Vuonna 2025 piirin puheenjohtajana toimii Miikael Saksman ja varajohtajana Emil Lauronen. Lippukuntatuesta vastaavana hallituksen jäsenenä toimii Leena Ohtonen. Kasvatuksesta vastaavana hallituksen jäsenenä toimii Anni Takari. Vapaaehtoistuesta vastaavana hallituksen jäsenenä toimii Kirsi Könönen. Viestinnästä ja markkinoinnista vastaavana hallituksen jäsenenä toimii Ilona Soininen. Yhteiskuntasuhteista vastaavana hallituksen jäsenenä toimii Maria Mikkonen. Kasvusta ja kehityksestä vastaavana hallituksen jäsenenä toimii Neela Kuronen. 

## Lähteet
Ole-Johan Dahl

**Ole-Johan Dahl** (12. lokakuuta 1931 – 29. kesäkuuta 2002) oli norjalainen matemaatikko. Hän toimi tietotekniikan professorina Oslon yliopistossa vuodesta 1968 lähtien. Dahl kuuluu pieneen ryhmään ihmisiä, joita voidaan pitää oman tieteenalansa perustajina. Dahlia pidetään yhtenä Simulan ja olio-ohjemoinnin kehittäjänä yhdessä Kristen Nygaardin kanssa. Simula loi perustan nykyaikaiselle olio-ohjelmoinnille.

## Saavutukset
1960-luvulla Dahl kehitti Kristen Nygaardin kanssa ensimmäiset ideat olio-ohjelmoinnista (OO) Norjan laskentakeskuksessa (NR - Norsk Regnesentral) osana Simula 1 (1961–1965) ja Simula 67 (1965–1968) simulaatio-ohjelmointikieliä.

Dahl ja Nygaard kehittivät ensimmäisinä muun muassa käsitteet luokka (class), alaluokka (subclass), periytyminen (inheritance) ja dynaamisten objektien luominen (dynamic object creation). Heidän työnsä on johtanut perustavanlaatuiseen muutokseen ohjelmistojärjestelmien suunnittelussa ja ohjelmoinnissa, mikä on johtanut uudelleenkäytettäviin, luotettaviin, skaalautuviin sovelluksiin ja ohjelmistokoodin virtaviivaisempiin ja helpompiin kirjoittamisprosesseihin.

Nykyisiä olio-ohjelmointikieliä ovat C++ ja Java, joita kumpaakin käytetään laajalti useiden sovellusten ohjelmoinnissa suurista hajautetuista järjestelmistä pieniin henkilökohtaisiin sovelluksiin, mukaan lukien henkilökohtaiset tietokoneet, kodin viihdelaitteet ja erilliset pelihallisovellukset.

Dahl saavutti täyden professorin tittelin vuonna 1968 Oslon yliopistossa. Hän loi yliopistoon tietojenkäsittelytieteen tieteenalan. Dahl oli ensimmäinen informatiikan professori, joka vastasi tutkimus- ja koulutusohjelmien perustamisesta tällä nopeasti kasvavalla alalla. 

## Palkinnot ja kunnianosoitukset
Dahl voitti kaksi arvostetuinta kansainvälistä palkintoa informatiikan alalla: ACM A. M. Turing -palkinnon vuonna 2001 (Palkinto, jota pidetään ”Nobelin tietotekniikan palkintona”.) ja IEEE John Von Neumann -mitalin. Lisäksi Norjan kuningas valitsi Dahlin Pyhän Olavin ritarikunnan komentajaksi vuonna 2000.

## Lähteet
Skogsböle

**Skogsböle** on pieni kylä Kemiönsaaren kunnassa. Kylä sijaitsee Kemiön lounaislaidalla Norrlångvikenin merenlahden etelärannalla.

Hajanaisen kylän keskus on Skogsbölen kantatila, joka sijaitsee historiallisella paikallaan meren rannalla. Kylän vähäinen muu asutus on hajallaan kylän alueella, eikä kaikissa taloissa enää asututa ympärivuotisesti. Kylän läpi kulkeva maantie yhdistää Skogsbölen sen naapurikyliin Lövböleen lännessä ja Fröjdböleen idässä. Valtaosa kylän alueesta on metsää. Merenrannan tuntumassa on yhtenäinen peltoalue, joka jatkuu mereen laskevan ojan myötäisesti syvemmällä maalle. Kyläalueen eteläosassa on hylättyjä maasälpäkaivantoja, joista osa on täyttynyt vedellä. Norrlångvikenin vastarannalla on Skogsböleen kuuluva pieni Koppardalenin laakso, jossa on kolme kesämökkiä.

Skogsböle mainitaan ensimmäisen kerran 1500-luvulla. Vuoden 1566 maakirjan mukaan kylässä on ollut kolme taloa, joista kaksi on menettänyt veronmaksukykynsä 1600-luvun aikana. Vuonna 1705 Skogsbölen yksinäistilan mainitaan olevan ratsutila. Kylään syntyi uusi talo vasta vuonna 1802 toimitetun isojaon myötä, jolloin ratsutila jaettiin kahtia. Talot ovat päätyneet yhteisomistukseen 1800-luvun puolivälissä ja yhdistyneet maanmittaustoimituksissa 1920-luvulla, joissa kylän torpat Nyängs, Storängskulla, Kyrkåker ja Österängs ovat itsenäistyneet. 1950-luvulla kylään lohkottiin vielä pientilat Västerdal ja Backas. Uudempaa asutusta kylään ei ole tullut, mutta rannoille on rakennettu hieman kesäasutusta.

## Lähteet
Chémery-Chéhéry

**Chémery-Chéhéry** on kunta Pohjois-Ranskassa Ardennesin departementissa Grand Estin alueella. Se sijaitsee Barjoen varrella, noin 15 kilometriä Sedanin kaupungista etelään. Kunnan kautta kulkee kanava Canal des Ardennes.

Kunta muodostettiin 1. tammikuuta 2016. Tuolloin kaksi kuntaa Chémery-sur-Bar ja Chéhéry yhdistyivät muodostaen uuden Chémery-Chéhéryn kunnan.

Chémery-sur-Barin kylässä oleva romaaninen Saint-Sulpicen kirkko on rakennettu 1100-luvulla. Kirkon 1500-luvulta oleva alttari on tuotu Mont-Dieun luostarista. Malmyn kylässä oleva kirkko Notre Dame de Malmy on myös tyyliltään romaaninen, ja se on rakennettu 1200-luvulla. Chéhéryn kylässä oleva 1500-luvulla rakennettu linna *Château de Rocan* on suojeltu. Linna on yksityisomistuksessa.


Tiedosto:Church of Malmy.JPG|Notre Dame de Malmyn kirkko
Tiedosto:Chateau Rocan Ardennes France.jpg|Château de Rocan


## Lähteet

## Aiheesta muualla
Roizy

**Roizy** on kunta Pohjois-Ranskassa Ardennesin departementissa Grand Estin alueella. Se sijaitsee noin 18 kilometriä Rethelin kaupungista lounaaseen.

Kunnan keskustassa on goottilainen kirkko *Notre Dame de Roizy*. Kirkon laiva on peräisin 1100-luvun lopusta. Kirkko kunnostettiin vuonna 1930.

## Lähteet

## Aiheesta muualla
Mstislav

**Mstislav** -nimisiä henkilöitä ovat olleet:
* Mstislav I Suuri (1076–1132), Kiovan Rusin ruhtinas 1125–1132
* Mstislav II (k. 1170), Kiovan Rusin ruhtinas 1167–1169
* Mstislav III (k. 1223), Kiovan Rusin ruhtinas 1212–1223.)
Torsgatan

**Torsgatan** on Tukholman Vasastadenissa ja Norrmalmilla sijaitseva katu, joka ulottuu Norra Bantorgetilta Norra Stationsgatanille.
## Kuvia

Lilla Bantorget.JPG|Lilla Bantorget Torsgatanin alussa.
Gasklockan Sabbatsberg 1956.jpg|Liikenneonnettomuus Torsgatanilla vuonna 1956. Taustalla Sabbatsbergin kaasukello. Se purettiin 1970.
Liljan 32, 2014.JPG|Torsgatanin ja Odengatanin risteys.
Norra tornen (västra), maj 2020b.jpg|Torsgatanin lopussa on kaksi pilvenpiirtäjää, 125-metrinen Innovationen ja 110-metrinen Helix. Niiden yhteisnimitys on Norra tornen. 

## Lähteet

## Aiheesta muualla
Ján Kuciakin murha

**Ján Kuciak** (17. maaliskuuta 1990 – 21. helmikuuta 2018) oli slovakialainen toimittaja, joka murhattiin yhdessä kihlattunsa **Martina Kušnírován** kanssa helmikuussa 2018. Heidän murhansa aiheutti suuria mielenosoituksia ympäri Slovakiaa ja johti maan hallituksen eroon.

## Ura
Kuciak toimi ennen kuolemaansa Aktuality.sk verkkolehden toimittajana. Hän oli keskittynyt eritysesti Slovakian eliitin korruptioon. Juuri ennen kuolemaansa Kuciak oli julkaisemassa artikkelia slovakialaisten poliitikkojen yhteydestä Italian mafiaan.

## Murha
Kuciak ja Kušnírová murhattiin omassa kodissaan Veľká Mačan kylässä lähellä Trnavaa 21. helmikuuta 2018. Kuciakia ammuttiin kaksi kertaa sydämeen, kun Kušnírováa ammuttiin kerran päähän. Pian pariskunnan löytymisen jälkeen Slovakian poliisi ilmoitti epäilevänsä murhan olleen tilausmurha.

## Oikeudenkäynti
Vuonna 2020 Miroslav Marcek tuomittiin 25 vuoden vankeusrangaistukseen tämän tunnustettua murhanneensa pariskunnan. Hän oli entiseltä ammatiltaan sotilas. Myös Marcekin kuljettajana toiminut entinen poliisi Tomáš Szabó on saanut 25 vuoden tuomion. Heidät molemmat todettiin syylliseksi myös liikemies Peter Molnarin vuonna 2016 tapahtuneeseen murhaan.

Murhan tilaajia ei ole vielä tuomittu. Vuonna 2020 Slovakian erikoisrikostuomioistuin vapautti yrittäjä Marian Kočnerin sekä hänen apulaisensa Alena Zsuzsován kaikista syytteistä todistusaineiston puutteessa. Slovakian korkein oikeus kuitenkin kumosi päätöksen ja avasi uudelleen tapauksen käsittelyn kesäkuussa 2021. Oikeudenkäynti jatkuu yhä. Sekä Kočner, että Zsuzsová kärsivät vankeusrangaistusta aiemmista rikoksista.

Kuciakin murhan tilanneiden sekä Marcekin ja Szabón välikätenä toiminut liikemies Zoltán Andruskó tuomittiin 15 vuoden vankeusrangaistukseen joulukuussa 2019.

## Vaikutus
Kuciakin ja Kušnírován murha sai aikaan suuria mielenosoituksia ympäri Slovakiaa, mitkä johtivat silloisen pääministeri Robert Ficon sekä hänen sisäministerinsä Robert Kaliňákin eroon. Myöhemmin Kuciakin mukaan on nimetty vuosittain jaettava palkinto sananvapauden puolesta taistelleille toimittajille.

## Lähteet
Nagasakin roomalaiskatolinen arkkihiippakunta

**Nagasakin roomalaiskatolinen arkkihiippakunta** on katoliseen kirkkoon kuuluva japanilainen arkkihiippakunta, joka toimii Japanissa Nagasakissa.

Arkkihiippakunnan kanssa samaan kirkkoprovinssiin kuuluvat Fukuokan hiippakunta, Kagoshiman hiippakunta, Nahan hiippakunta sekä Oitan hiippakunta.

## Historia
22. toukokuuta 1876 perustettiin Etelä-Japanin apostolinen vikariaatti erottamalla se Japanin apostolisesta vikariaatista (myöhemmin Tokion roomalaiskatolinen arkkihiippakunta. 20. maaliskuuta 1888 vikariaatti pieneni, kun siitä erotettiin itsenäiseksi Keski-Japanin apostolinen vikariaatti (myöhemmin Osakan roomalaiskatolinen arkkihiippakunta. 15. kesäkuuta 1891 vikariaatti korotettiin Nagasakin hiippakunnaksi, jolloin siihen liitettiin myös osia Pohjois-Japanin apostolisesta vikariaatista. 18. maaliskuuta 1927 hiippakunnasta itsenäistyi Kagoshiman apostolinen prefektuuri ja 16. heinäkuuta 1927 Fukuokan hiippakunta. 4. toukokuuta 1959 Nagasakin hiippakunta korotettiin Nagasakin arkkihiippakunnaksi.

## Lähteet

## Aiheesta muualla
* Arkkihiippakunnan kotisivut
Ane (nimi)

**Ane** on etunimi, joka voi olla naisen tai miehen nimi.

Norjalainen naisennimi Ane on Annen rinnakkaismuoto, joka pohjautuu nimeen Anna. Toisaalta se voidaan tulkita myös lyhentymäksi *-ane*-loppuisista nimistä, kuten Kristianin sisarnimestä *Kristiane*.

Miehennimi Ane on puolestaan vanha lyhentymä nimestä Anund, joka on aikoinaan ollut almanakkanimi sekä Suomessa että Ruotsissa. Anund-nimen alkuperästä ei ole varmaa tietoa.

Suomessa Ane on tunnettu myös Anelman, Anetten ja Annetten lempinimenä. Digi- ja väestötietoviraston mukaan se on joulukuun 2024 loppuun mennessä ollut virallisena etunimenä noin 30–70 naisella ja noin 1–50 miehellä.

## Nimipäivä
Anella on Norjassa nimipäivä 26.&nbsp;heinäkuuta.

## Tunnettuja Aneja
* Ane Brun (s. 1976), norjalainen laulaja ja lauluntekijä
* Ane Dyrkorn (s. 1999), norjalainen suunnistaja
* Ane Gyllenberg (1891–1977), suomalainen kauppaneuvos, pankkiiri ja taiteen keräilijä
* Ane Halsboe-Jørgensen (s. 1983), tanskalainen poliitikko
* Ane Appelkvist Stenseth (s. 1995), norjalainen maastohiihtäjä
* Ane Dahl Torp (s. 1975), norjalainen näyttelijä

## Lähteet

## Aiheesta muualla
* Etunimien taivutus: Ane (Kotimaisten kielten keskuksen verkkojulkaisu)
Hearts of Iron (pelisarja)

**Hearts of Iron** (lyhyesti **HoI**) on Paradox Interactiven luoma toiseen maailmansotaan sijoittuva strategiapelisarja. Pelisarjan peleissä voi ohjata lähes mitä tahansa toisen maailmansodan aikaista valtiota.

## Pelit
Paradox Interactiven tai Paradox Development Studion kehittämät pelit ovat lihavoituja. Arsenal of Democracyn on kehittänyt BL-Logic ja Darkest Hourin on kehittänyt Darkest Hour Team. Paradox Interactive on kuitenkin julkaissut molemmat pelit.

## Lähteet
Peter Burke

**Ulick Peter Burke** (s. 16. elokuuta 1937, Stanmore, Englanti) on brittiläinen historioitsija. Hän on entinen kulttuurihistorian professori Cambridgen yliopistossa. Hän on työskennellyt myös Sussexin yliopistossa.

## Julkaisut

* Peter Burke: *The Renaissance Sense of the Past*. Lontoo: Edward Arnold, 1969.
* Peter Burke: *Culture and Society in Renaissance Italy, 1420–1540*. Lontoo: Batsford, 1972.
* Peter Burke: *Venice and Amsterdam: A Study of Seventeenth-century Élites*. Lontoo: Temple Smith, 1974.
* Peter Burke: *Popular Culture in Early Modern Europe*. New York: New York University Press, 1978.
* Peter Burke: *Sociology and History*. Lontoo: George Allen & Unwin, 1980.
* Peter Burke: *The Historical Anthropology of Early Modern Italy: Essays on Perception and Communication*. Cambridge: Cambridge University Press, 1987.
* Peter Burke: *The French Historical Revolution: Annales School 1929–1989*. Cambridge: Polity Press, 1990.
* Peter Burke: *History and Social Theory*. Cambridge: Polity Press, 1992.
* Peter Burke: * The Art of Conversation*. Cambridge: Polity Press, 1993.
* Peter Burke: * Varieties of Cultural History*. Cambridge: Polity Press, 1997.
* Peter Burke: *The European Renaissance: Centers and Peripheries*. Hoboken, New Jersey: Wiley-Blackwell, 1998.
* Peter Burke: *A Social History of Knowledge: From Gutenberg to Diderot*. Cambridge: Polity Press, 2000.
* Peter Burke: *Eyewitnessing: The Uses of Images as Historical Evidence*. Lontoo: Reaktion Books, 2001.
* Asa Briggs & Peter Burke: *A Social History of the Media: From Gutenberg to the Internet*. Cambridge: Polity Press, 2002.
* Peter Burke: *What is Cultural History?*. Cambridge: Polity Press, 2004.
* Peter Burke: *Languages and Communities in Early Modern Europe*. Cambridge: Cambridge University Press, 2004.
* Peter Burke: *Cultural Hybridity*. Cambridge: Polity Press, 2009.
* Peter Burke: *A Social History of Knowledge II: From the Encyclopedié to Wikipedia*. Cambridge: Polity Press, 2012.
* Peter Burke: *What is the History of Knowledge?*. Cambridge: Polity Press, 2015.
* Peter Burke: *Hybrid Renaissance: Culture, Language, Architecture*. Budapest: Central European University Press, 2016.
* Peter Burke: *Exiles and Expatriates in the History of Knowledge, 1500–2000*. Waltham, Massachusetts: Brandeis University Press, 2017.
* Peter Burke: *The Polymath: A Cultural History from Leonardo da Vinci to Susan Sontag*. New Haven, Connecticut: Yale University Press, 2020.

## Lähteet
Ukrainan kansallinen neuvostotasavalta

**Ukrainan kansallinen neuvostotasavalta** oli Venäjän sisällissodan aikana vuosina 1917–1918 toiminut sosialistinen neuvostotasavalta, joka oli osa Venäjän sosialistista federatiivista neuvostotasavaltaa. Sen hallituksena toimi yksitoistahenkinen sihteeristö, joka koostui kymmenestä bolševikista ja yhdestä eserrästä. Maaliskuussa 1918 solmitun Brest-Litovskin rauhan jälkeen se yhdistyi Donetskin ja Krivoi Rogin neuvostotasavallan ja Odessan neuvostotasavallan kanssa Ukrainan neuvostotasavallaksi.

## Lähteet
Arbeidets Rett

**Arbeidets Rett** (vuosina 1907–1912 *Mauren*) on norjalainen vuonna 1907 perustettu paikallislehti, jonka kotikunta on Røros. Se on poliittiselta linjaltaan sitoutumaton, ilmestyy kolmesti viikossa ja kuuluu Amedia-konserniin.

A building in Røros.JPG|Lehden toimitus Rørosissa.

## Lähteet

## Aiheesta muualla
* Lehden verkkosivut
Sako 75

**Sako 75** on Sakon valmistama metsästyskivääri, joka oli yhtiön huippumalli kunnes sen korvasi Sako 85.

Sako 75 esiteltiin vuonna 1996 yhtiön 75 -vuotispäiväksi. Sako 85 korvasi Sako 75:n, jonka valmistus päättyi lopulta vuonna 2007.

1990-luvun alussa Nokia omisti Sakon, jonka tilanne ei ollut hyvä koska mallisto oli vanhaa. Sako aloitti historiansa laajimman tuotekehitysprojektin, jonka tuloksena syntyi Sako 75 -sarja. Sako 75:n julkaisu muutti yhtiön jälleen menestyksekkääksi, jonka myötä Beretta kiinnostui yhtiöstä niin paljon, että osti koko osakekannan.

Aseesta oli saatavilla versioita usealla eri kaliiperilla, eri tukkimateriaaleilla ja muilla muunnelmilla.

## Lähteet
Jane Humphries

**Katherine Jane Humphries** (s. 9. marraskuuta 1948) on brittiläinen taloushistorioitsija. Hän toimi taloushistorian professorina Oxfordin yliopistossa vuosina 2004–2016.

Humphries väitteli tohtoriksi taloustieteen oppiaineessa Cornellin yliopistossa vuonna 1973. Hän työskenteli Massachusettsin yliopistossa ja Cambridgen yliopistossa ennen siirtymistään Oxfordiin.

## Julkaisut

* Jane Humphries (toim.): *Gender and Economics*. Cheltenham, Englanti: Edward Elgar Publishing, 1995.
* Jane Humphries & Jill Rubery (toim.): *The Economics of Equal Opportunities*. Manchester: Equal Opportunities Commission, 1995.
* Randy Albelda, Sue Himmelweit & Jane Humphries (toim.): *The Dilemmas of Lone Motherhood: Essays from Feminist Economics*. Abingdon, Englanti: Routledge, 2005.
* Bina Agarwal, Jane Humphries & Ingrid Robeyns (toim.): *[[Amartya Sen]]'s Work and Ideas: A Gender Perspective*. Abingdon, Englanti: Routledge, 2005.
* Jane Humphries: *Childhood and Child Labour in the British Industrial Revolution*. Cambridge: Cambridge University Press, 2010.
* Roderick Floud, Jane Humphries & Paul Johnson (toim.): *The Cambridge Economic History of Modern Britain*. Cambridge: Cambridge University Press, 2014.

## Lähteet

## Aiheesta muualla

* Jane Humphries Oxfordin yliopiston verkkosivuilla
* Jane Humphries Google Scholarissa
* Lapset rakensivat teollisen vallankumouksen, sanoo Oxfordin professori – ”Ilman orpolapsia tehdas­teollisuus olisi kehittynyt paljon hitaammin” – Karoliina Liimatainen esittelee Humphriesin tutkimuksia *Helsingin Sanomissa* 30.9.2017.